บาทเปิด 32.02/03 บาทต่อดอลล่าร์  แนวโน้มแข็งค่า
เงินบาทเปิดตลาด 32.02/03 บาทต่อดอลล่าร์  แนวโน้มแข็งค่าตามทิศทางภูมิภาค รอติดตามรายงานประชุมเฟดคืนนี้
23 พ.ค. 2561

เงินบาทเปิดตลาด 32.02/03 บาทต่อดอลล่าร์  แนวโน้มแข็งค่าตามทิศทางภูมิภาค รอติดตามรายงานประชุมเฟดคืนนี้นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.02/03 บาท/ดอลลาร์ แข็งค่า เล็กน้อยจากเย็นวานนี้ที่ปิดตลาดที่ระดับ 32.04 บาท/ดอลลาร์เช้านี้เงินบาทแข็งค่าเล็กน้อย และยังมีแนวโน้มแข็งค่าตามทิศทางของสกุลเงินอื่นๆ ในภูมิภาคเอเชีย เนื่องจากดอลลาร์สหรัฐปรับตัวอ่อนค่า โดยช่วงนี้ยังมีการเข้ามาเก็งกำไรค่าเงินอยู่บ้าง อย่างไรก็ดี นักลงทุนยังรอติดตามรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) เมื่อวันที่ 1-2 พ.ค. ซึ่งจะประกาศในคืนนี้"แนวโน้มบาทวันนี้น่าจะยังแข็งค่าตามสกุลเงินอื่นๆ ในภูมิภาค ที่ตอนนี้ต่างปรับตัวแข็งค่าขึ้นเมื่อเทียบกับดอลลาร์" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 32.00-32.20 บาท/ดอลลาร์